KIRJALLINEN KYSYMYS E-3314/02 esittäjä(t): Bill Newton Dunn (ELDR) komissiolle. Keinotekoisten lasimaisten kuitujen syöpää aiheuttavien ominaisuuksien tutkiminen.



Virallinen lehti nro 155 E , 03/07/2003 s. 0134 - 0135



KIRJALLINEN KYSYMYS E-3314/02 esittäjä(t): Bill Newton Dunn (ELDR) komissiolle (22. marraskuuta 2002) Aihe: Keinotekoisten lasimaisten kuitujen syöpää aiheuttavien ominaisuuksien tutkiminen Komissio sitoutui 5. joulukuuta 1997 antamassaan direktiivissä 97/69/EY(1) arvioimaan keinotekoisten lasimaisten kuitujen tieteellistä kehitystä direktiivin voimaantuloa seuraavan viiden vuoden sisällä. Tämä määräaika on nyt kulunut loppuun. Ovatko keinotekoisten lasimaisten kuitujen syöpää aiheuttavia tai muita ominaisuuksia koskevien testien tulokset tiedossa? Jos ovat, mitkä ovat testien tulokset? (1) EYVL L 343, 13.12.1997, s. 19. Margot Wallströmin komission puolesta antama vastaus (27. tammikuuta 2003) Joulukuun 5 päivänä 1997 annetussa komission direktiivissä 97/69/EY(1) säädetään, että komission on arvioitava tieteellistä kehitystä uudelleen direktiivin voimaantuloa seuraaavan viiden vuoden sisällä, jotta voidaan päättää, onko huomautusta Q muutettava tai voidaanko se poistaa kokonaan. Kyseisessä huomautuksessa nimetään neljä erilaista toksikologista testiä, joilla voidaan määritellä, voidaanko mineraalikuidut poistaa syöpää aiheuttavien aineiden listalta. Huomautuksen Q perustana oleva tieteellis-tekninen näyttö on analysoitu uudelleen direktiivin antamisen (1997) jälkeen. Analyysin tulokset on julkaistu kahdessa tieteellisessä artikkelissa(2),(3), joiden mukaan näiden neljän eri testin tulokset olivat keskenään hyvin yhdenmukaisia. Analyysi vahvisti myös yhteyden mineraalikuitujen biopysyvyyden ja syöpää aiheuttavaksi luokittelemisen tarpeen välillä. Tässä yhteydessä on tärkeää muistaa, että kansainvälinen syöväntutkimuskeskus IARC on tarkistanut kuituluokituksiaan(4) ja vahvistanut edelleen biopysyvyyden tärkeyden ja merkityksen syövän synnyn kannalta. Johtopäätöksenä voidaan todeta, että huomatus Q on edelleen pätevä tapa jättää mineraalikuidut pois syöpää aiheuttavien aineiden luettelosta. Huomautusta Q ei näyttäisi olevan tarpeen muuttaa tai poistaa. Komissio ottaa luonnollisesti jatkossa huomioon kaiken uuden asiaa koskevan tieteellisen tiedon, jota saadaan esimerkiksi yhteisön rahoittamassa tutkimustoiminnassa. (1) Komission direktiivi 97/69/EY, annettu 5 päivänä joulukuuta 1997, vaarallisten aineiden luokitusta, pakkaamista ja merkintöjä koskevien lakien, asetusten ja hallinnollisten määräysten lähentämisestä annetun neuvoston direktiivin 67/548/ETY mukauttamisesta tekniikan kehitykseen kahdennenkymmenennenkolmannen kerran (ETA:n kannalta merkityksellinen teksti), EYVL L 343, 13.12.1997. (2) Biopersistence of Synthetic Mineral Fibers as a Predictor of Chronic Inhalation Toxicity in Rats. David M. Bernstein, Juan M. Riego Sintes, Bjarne Kjaer Ersboell ja Joachim Kunert. Inhalation Toxicology, 13, 823849 (2001). (3) Biopersistence of Synthetic Mineral Fibers as a Predictor of Chronic Intraperitoneal Injection Tumour Response in Rats David M. Bernstein, Juan M. Riego Sintes, Bjarne Kjaer Ersboell ja Joachim Kunert. Inhalation Toxicology, 13, 851875 (2001). (4) IARC Monograph 81 (2001).